Mihály Eszter, Génsebészet 3. év
2026.06.15-19 közt lehetőségem volt részt venni egy szakmai gyakorlaton, amely Szlovákiában, Eperjes elnevezésű városában került megrendezésre.
   Csíkszereda városából indultunk június 14-én egy személygépkocsival és egy kis busszal, 9 egyetemi hallgató,másod és harmadévesek a génsebészet szakról, kisérő tanáraink:Mara Gyöngyvér és Bálint Emese voltak a Csikszeredai Sapientia Egyetemről. 
   Szakmai gyakorlatunk célja az volt, hogy az eperjesi biológiai tanszéken különböző kutatásokat vegezzünk el, részt vegyünk különböző magassabb színtű laborgyakorlatokban, elsajátítsuk az ottani szerzett ismeretket, tapasztalatokat, imerettséget szerezzünk más külföldi egyetemitársainkkal. 
1. Nap: Június 15., Hétfő – Érkezés, orientáció és kulturális integráció
· Regisztráció és köszöntő: A fizikai mobilitás első napján a 103-as teremben gyűltünk össze, ahol a hivatalos regisztráció után bemutatkoztak a résztvevők és a fogadó egyetem oktatói. 
· Szakmai bevezetés: Egy elméleti előadás és vita keretében átvettük az emberi azonosításban használt molekuláris genetikai technikák alapjait. 
· Intézményi bemutató: Megismertük a Biológia Tanszék laboratóriumait, az ott zajló kutatásokat és a tanulmányi lehetőségeket. 
· Ebédszünet és délutáni exkurzió: A közös ebéd után egy szakmai-kulturális program keretében meglátogattuk az eperjesi Planetáriumot és Csillagvizsgálót, majd egy vezetett városnéző séta során megismertük Eperjes történelmi belvárosát. 
2. Nap: Június 16., Kedd – DNS laboratóriumi munka és antropológia
· Laboratóriumi gyakorlat (217-es terem): Megkezdődött a valódi gyakorlati munka a „Szövettől az adatokig” elnevezésű modulban. Csoportosan végeztünk DNS-kivonási és kvantifikálási (mennyiségi meghatározási) feladatokat. 
· Szakmai kapcsolatépítés: A labor után a 227A teremben tartott kávészünet kiváló alkalmat biztosított a nemzetközi networkingre. 
· Antropológiai szeminárium (226-os terem): A délutánt a csonttani azonosításnak szenteltük; egy gyakorlatias szeminárium keretein belül sajátítottuk el a modern igazságügyi antropológiai módszereket. 

3. Nap: Június 17., Szerda – Tanulmányi kirándulás és csapatépítés
· Egész napos exkurzió: Ezt a napot teljesen a csapatépítésnek és a helyi kultúra megismerésének szentelték a szervezők. Egy közös kiránduláson vettünk részt a Sárosi várnál (Šariš Castle), ami remek lehetőség volt a külföldi hallgatótársakkal való szorosabb együttműködés kialakítására. Sok történelmi ismeretet és információt sajátítottunk el a várral kapcsolatosan, amely egy remeg történelmi időutazás volt szémunkra. A helyi kilátó segítségével sikerült a környéket is felfedezni. A várlátogatást egy közös ebéd zárta, ahol a jó hangulatot közösen sikerült megtalálni.
4. Nap: Június 18., Csütörtök – Bizonyítékelemzés és biometria
· Szakmai workshop (217-es terem): A „Bizonyítéktól az identitásig” című workshop keretében bűnügyi bizonyítékok feldolgozását modelleztük, és mélyebben elmerültünk a törvényszéki biológia és a DNS-profilalkotás gyakorlatában. 
· Networking: Újabb kávészünet következett a 227A teremben, ahol megvitattuk a workshop tapasztalatait a többi Erasmus-hallgatóval. 
· Biometria szeminárium (226-os terem): A nap szakmai részét a biometrikus alkalmazások emberi azonosításban való felhasználásáról szóló szeminárium zárta, ahol a gyakorlati megközelítésekre helyezték a hangsúlyt.
5. Nap: Június 19., Péntek – Értékelés és a mobilitás zárása
· Interaktív összefoglaló (97-es terem): A gyakorlat utolsó napján egy interaktív záró/búcsújátékban vettünk részt, amely játékos formában tesztelte a héten szerzett törvényszéki, szakmai tudásunkat és a kulturális élményeinket. 
· Tanúsítványok átadása: A program a BIP hivatalos záróülésével végződött, ahol ünnepélyes keretek között átvehettük az Erasmus+ szakmai gyakorlat sikeres teljesítését igazoló tanúsítványokat .
· Délután, az oklevelek kiosztása után a hátralévő szabadidőnket arra használtuk fel, hogy meglátogattuk Kassa történelmi városát. Sikerült meglátogatnunk a Szent Erzsébet-dóm-ot és az Állami Színházat, Kassa fontosabb utcáit, köztereit.

Számomra ez az egy hetes szakmai gyakorlat tele volt élményekkel, izgalmakkal, kihívásokkal, sikerült a kitűzött célt elérni és megvalósítani. Rendkívüli inspiráló és intenzív élmény volt. Bátran ajánlom ezt a BIP képzést minden molekuláris biológia és igazságügyi tudományok iránt érdeklődő hallgatónak. 
